CELEX: 32017R1961
Language: lv
Date: 2017-08-02 00:00:00
Title: Komisijas Deleģētā regula (ES) 2017/1961 (2017. gada 2. augusts), ar ko attiecībā uz konkrētām vīndarības metodēm groza Regulu (EK) Nr. 606/2009

28.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 279/25
            
         KOMISIJAS DELEĢĒTĀ REGULA (ES) 2017/1961
   (2017. gada 2. augusts),
   ar ko attiecībā uz konkrētām vīndarības metodēm groza Regulu (EK) Nr. 606/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 75. panta 2. punktu un 3. punkta g) apakšpunktu,
   tā kā:
   
               (1)
            
            
               Saskaņā ar Komisijas Regulas (EK) Nr. 606/2009 (2) 3. pantu atļautās vīndarības metodes ir noteiktas minētās regulas IA pielikumā. Starptautiskā Vīnkopības un vīna organizācija (OIV) ir pieņēmusi 12 vīndarības rezolūcijas, kas ir iekļautas Padomes 2016. gada 7. oktobra lēmumā, to starpā ir divas jaunas vīndarības metodes attiecībā uz ceolītu Y-faujasītu saturošu filtrplašu izmantošanu haloanizolu adsorbēšanai un vīna apstrādei ar kālija poliaspartātu. Lai ņemtu vērā tehnisko attīstību un Savienības ražotājiem pavērtu tādas pašas iespējas, kādas ir trešo valstu ražotājiem, minētās jaunās vīndarības metodes Savienībā būtu jāatļauj atbilstīgi OIV noteiktajiem lietošanas nosacījumiem.
            
         
               (2)
            
            
               Saskaņā ar Regulas (ES) Nr. 1308/2013 80. panta 3. punkta b) apakšpunktu, atļaujot vīndarības metodes, Komisija ņem vērā cilvēka veselības aizsardzību. Pārtikas piedevām vajadzētu atbilst Eiropas Parlamenta un Padomes Regulas (EK) Nr. 1333/2008 (3) prasībām. Tomēr kālija poliaspartāts nebija iekļauts Savienības atļauto pārtikas piedevu sarakstā, kas izklāstītas Eiropas Parlamenta un Padomes Regulas (EK) Nr. 1333/2008 II pielikumā. Tomēr, lai iekļautu šo vielu Savienības atļauto pārtikas piedevu sarakstā, Regulas (EK) Nr. 1333/2008 II pielikums nesen ir ticis grozīts ar Komisijas Regulu (ES) 2017/1399 (4). Tāpēc vīna apstrāde ar kālija poliaspartātu Savienībā tagad ir atļauta.
            
         
               (3)
            
            
               Tāpēc būtu attiecīgi jāgroza Regula (EK) Nr. 606/2009,
            
         IR PIEŅĒMUSI ŠO REGULU.
   1. pants
   Regulas (EK) Nr. 606/2009 IA pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 2. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).
   
      (3)  Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (OV L 354, 31.12.2008., 16. lpp.).
   
      (4)  Komisijas 2017. gada 28. jūlija Regula (ES) 2017/1399, ar ko attiecībā uz kālija poliaspartātu groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu (OV L 199, 29.7.2017., 8. lpp.).
   
      PIELIKUMS
      Regulas (EK) Nr. 606/2009 IA pielikumu groza šādi:
      
                  1)
               
               
                  tabulai pievieno šādu 57. un 58. rindu:
                  
                              1
                           
                           
                              2
                           
                           
                              3
                           
                        
                              Vīndarības metode
                           
                           
                              Izmantošanas nosacījumi
                           
                           
                              Izmantošanas ierobežojumi
                           
                        
                              “57
                           
                           
                              Ceolītu Y-faujasītu saturošu filtrplašu izmantošana haloanizolu adsorbēšanai
                           
                           
                              23. papildinājumā paredzētajos nosacījumos
                           
                           
                               
                           
                        
                              58
                           
                           
                              Vīna apstrāde ar kālija poliaspartātu
                           
                           
                              24. papildinājumā paredzētajos nosacījumos
                           
                           
                              Izmantošana 10 g/hl robežās”
                           
                        
            
                  2)
               
               
                  pievieno šādu 23. un 24. papildinājumu:“
                     23. papildinājums
                     
                        Prasības ceolītu Y-faujasītu saturošu filtrplašu izmantošanai
                     
                     Ceolītu Y-faujasītu saturošas filtrplates izmanto, lai filtrējot pazeminātu nepatīkamu piegaršu izraisošo haloanizolu koncentrāciju vīnā zem to uztveršanas sliekšņa.
                     
                        Prasības:
                     
                     
                                 a)
                              
                              
                                 apstrāde jāveic attīrītam vīnam;
                              
                           
                                 b)
                              
                              
                                 pirms filtrācijas filtrplates ir jātīra un jādezinficē;
                              
                           
                                 c)
                              
                              
                                 ceolītu Y-faujasītu izmantošanai ir jāatbilst specifikācijām, kas noteiktas Starptautiskajā Vīndarības kodeksā.
                              
                           
                  
                     24. papildinājums
                     
                        Prasības vīna apstrādei ar kālija poliaspartātu
                     
                     Kālija poliaspartāta pievienošana vīniem ir paredzēta vīnskābes stabilizācijai vīnos.
                     
                        Prasības:
                     
                     
                                 a)
                              
                              
                                 kālija poliaspartāta optimālā deva, ko izmanto vīnu stabilizēšanai, arī to vīnu stabilizēšanai, kam ir augsta vīnskābes nestabilitāte, nedrīkst pārsniegt 10g/hl. Lielākā dozējumā kālija poliaspartāta stabilizējošā iedarbība nepalielinās un dažos gadījumos var izraisīt vīna duļķošanos;
                              
                           
                                 b)
                              
                              
                                 sarkanvīniem, kuriem ir augsta koloidālā nestabilitāte, tiek rekomendēta iepriekšēja apstrāde ar bentonītu;
                              
                           
                                 c)
                              
                              
                                 kālija poliaspartāta izmantošanai ir jāatbilst specifikācijām, kas noteiktas Starptautiskajā Vīndarības kodeksā.
                              
                           ”